דגל וושינגטון די. סי.

דגל וושינגטון די. סי. המשמש גם כדגל מחוז קולומביה מורכב משני פסים אופקיים אדומים על רקע לבן ומעליהם שלושה כוכבים אדומים. הדגל מבוסס על סמל משפחתו של ג'ורג' וושינגטון. 

שנים רבות, לוושינגטון לא היה דגל רשמי והונפו בה דגלים לא רשמיים; החשוב שבהם היה דגל המשמר הלאומי של וושינגטון הבירה. בשנת 1938 מינה הקונגרס של ארצות הברית ועדה לבחירת דגל בעיצוב מקורי. הוועדה בחרה את העיצוב של צ'ארלס דון, מעצב גרפי במקצועו. העיצוב הנבחר הוכרז רשמית כדגל וושינגטון הבירה ב-15 באוקטובר 1938. 

בשנת 2002, מועצת העיר של וושינגטון הבירה דנה בשינוי הדגל כמחאה על שאין לעיר ייצוג בקונגרס. החלטת השינוי הציעה להוסיף את הכיתוב "מיסוי ללא ייצוג" לדגל העיר, בתוך הפסים האדומים. למרות שהחלטת השינוי עברה ברוב של 10 נגד 2 במועצת העיר, ראש העיר לא חתם על ההחלטה והיא נזנחה.

קישורים חיצוניים

דיווח על הוספת הכיתוב לגבי מיסוי לדגל
 

וושינגטון הבירה

וושינגטון די. סי.
וושינגטון